**Karjaanjoen vesistön kalatalousalueen toimintakertomus 2022**

**LY 2991254-8**

**YLEISTÄ**

Karjaanjoen vesistön kalatalousalue on perustettu Lohjalla vuonna 2019. Kalatalousalue muodostettiin neljästä, samalle maantieteelliselle alueelle sijoittuneista ja lakkautetuista kalastusalueista (Lohjanjärvi, Hiidenvesi, Karjalohja - Sammatti ja Nummi-Pusula).

Kalatalousalue sijaitsee läntisellä Uudellamaalla pääosin Lohjan, Vihdin ja Karkkilan alueilla. Sen vesipinta-ala on 21.577 hehtaaria ja se kattaa valtaosan Karjaanjoen vesistöalueesta, jonka osa-alueet ovat: Karjaanjoen alaosan alue, Lohjanjärven alue, Hiidenveden alue, Vanjoen alue, Puneliajärven alue, Pusulanjoen alue, Nummenjoen valuma-alue, Nuijajoen valuma-alue, Vihtijoen valuma-alue. Näistä Kalatalousalueen ulkopuolelle jäävät Tammisaaren-Pohjan kalatalousalueeseen kuuluva vesistön laskujoki, Mustionjoki Peltokosken voimalaitoksesta alaspäin ja Lopen kalatalousalueeseen kuuluvat Vanjoen latvavedet. Muut rajanaapurit ovat Lounais-Suomen, Tammelan-Tarpianjoen, Vantaanjoen, Kirkkonummi-Siuntionjoen ja Inkoon kalatalousalueet. Karjaanjoen vesistön valuma-alueen pinta-ala on noin 2 045 km², tästä suurin osa kuuluu Karjaanjoen vesistön kalatalousalueeseen. Vesistöalueen järvisyys on noin 12 %.

Kalatalousalueen lakisääteisteen tehtävien lisäksi vuonna 2022 hyväksyttiin käyttö- ja hoitosuunnitelma. Aloitettiin KHS:ssa esitettyjen tavoitteiden ja hankkeiden suunnittelu sekä vaikutettiin monissa hanketyöryhmissä alueen vesistöjen- ja kalakantojen kehittämiseen.

**HALLINTO**

Hallitus kokoontui viisi (5) kertaa toimintakauden aikana. Kokouksissa noudatettiin terveysturvallisuus ohjeita ja osallistuminen oli mahdollista myös etäyhteydellä. Yleiskokous (13.4.2022) onnistuttiin pitämään keväällä covid-19 rajoitusten poistuttua. Paikalla oli 21 henkilöä. Kokouksessa äänestettiin uusista hallituksen jäsenistä, esiteltiin käyttö- ja hoitosuunnitelmaa sekä keskusteltiin osallistumisesta Lohjanjärven järvityöryhmään. Hallitukseen valittiin Jaakko Ojasen tilalle uutena jäsenenä Jouni Oittila.

Karjaanjoen vesistön kalatalousalueen kolmetoista (13) paikkaisen hallituksen jäsenet toimikaudelle 2021–2022.

*Puheenjohtajisto*

*Puheenjohtaja Kari Kenttinen (Lohjanjärvi)*

*Ensimmäinen (1) varapuheenjohtaja Mika Säynäjoki (Lohjanjärvi)*

*Toinen (2) varapuheenjohtaja Tapio Kalliokoski (Hiidenvesi)*

*Jä*senet

*Seppo Hiekkavuo (Karjalohja Sammatti)*

*Jouni Oittila ja Juha Harju (Nummi-Pusula)*

*Pekka Ilmarinen, Jarmo Leinonen ja Pasi Åman (Hiidenvesi)*

*Sari Pohjanväre, Markku Saario, Antti Kivioja ja Jari Ruoho (Lohjanjärvi)*

Kalatalousalueen toiminnanjohtajana toimi Ari-Pekka Rauttola. Kirjanpidosta vastasi Lohjan Vero- ja tilipalvelu. Tilintarkastajana toimi HT-tilintarkastaja Paul Packalen.

**TALOUS**

Huhtikuussa yleiskokous hyväksyi talousarvioehdotuksen. Siinä merkittävimpinä kuluerinä olivat kalaistutukset, hankkeet ja hallintokulut, joiden yhteenlaskettu kulumuodostus oli 59 900,00 €.

Kalatalousalue on rahoittanut toimintaa Uudenmaan ELY-keskuksen myöntämällä yleisavustuksella (11 626,00 €), uistinlupamaksuilla (8 703,88 €), omistajakorvuksista (50 € säännön mukaan kalata-lousalueelle jäävällä 5 404,00 €) ja osakaskuntien antamilla valtakirjoilla (13 096,90 €).

Käyttö- ja hoitosuunnitelmaan liittyvät kuluja (2022) maksettiin 11 986,67 € ja sitä päätetiin painattaa 100 kpl:tta. Painatuskulut budjetoidaan vuoden 2023 talousarvioon.

Kalatalousalueen toimintaan liittyvät kulut olivat vuoden 2022 aikana yhteensä 95 040,27 €. Toimintavuoden ylijäämä on 25 549,08 € ja taseen loppusumma on 296 106,94 €.

**VARSINAINEN TOIMINTA**

Maailmanlaajuinen pandemia (covid-19) loppui keväällä ja kalatalousalueen toiminta normalisoitui, joka helpotti mm. kalastuksenvalvontaa.

**Kalavarojen kestävän käytön ja hoidon suunnittelua** tehtiin siian luontaisen lisääntymisen projekti, jossa selvitetään siian lisääntymistä Hormajärvellä. Siika lisääntyy Hormajärvessä luontaisesti.

**Käyttö- ja hoitosuunnitelmaehdotus** hyväksyttiin Varsinais-Suomen ELY-keskuksessa 11.8.2022 ja se viimeisteltiin painokuntoon vuoden lopulla.

**Kalavarojen käyttöön ja hoitoon liittyvää tiedotusta** jatkettiin. Kalatalousalueen uutiskirjeet ”Ajankohtaista kalatalousalueella” tavoittivat sähköpostitse yli 110 osakaskunnan edustajaa tai vesialueiden omistajaa.

**Kalastuksenvalvonnan järjestäminen** ”Karjaanjoen vesistön kalatalousalueella tehtävän kalastuksenvalvonnan tavoitteena on varmistaa, että kalastus on kestävää, ja että kalastusrajoituksia sekä kalastuslakia noudatetaan. Kalastuksenvalvojilla on hyvä kuva kalastukseen liittyvistä ongelmakohdista ja heidän tehtävänään on myös tuoda havaintonsa ja toimenpide-ehdotuksensa kalatalousalueen ja edelleen vesialueiden omistajien tietoon.”

Kalastuksen valvojakoulutuksiin osallistui seitsemän (7) valvojaa. Kalatalousalueen valvojarekisterissä on 18 ELY-keskuksen hyväksymää valvojaa, joilla on oikeudet valvoa kalastusta kalatalousalueen luonnonvesissä. Karjaanjoen vesistön kalatalousalueen valvojille hankittiin erilliset valvojakortit. Hallitus on sitoutunut valvonnan tehostamiseen yhteisalueilla yhteistyössä poliisin ja merivartiolaitoksen kanssa.

Latvavesien erikoiskalastusaluella kolme (3) valvojaa raportoi 228 valvontapäivästä. Latvavesiltä tehtiin kolme virka-apupyyntöä ja muutamia verkkoja takavarikoitiin, koska toistuvasti rikottiin verkkokalastuskieltoja. Karjalohjan-Sammatin alueen järvialueilla kalastuksen valvontapäiviä oli 19. Suurilla järvialueilla (Hiidenvesi ja Lohjanjärvi) aktiivisia valvontapäiviä oli 9, joiden aikana raportoitiin 152 toimenpiteestä. Valvonnassa keskityttiin kiinteiden pyydysten tarkistuksiin, viehekalastukseen ja neuvontaan. Kalastuksen valvontaa suoritettiin myös yhteydenottojen perusteella sekä venesatamissa. Yhteydenotot liittyivät salakalastukseen, viehe- ja verkkokalastukseen sekä kalastusoikeuksiin.

**Kalastuksen sekä kalakantojen hoitotoimenpiteet ja seurantatietojen kerääminen.** Karjaanjoen vesistön kalatalousalue oli budjetoinut 25 000,00 € kalanistutuksiin. Siikaa tilattiin 10 000,00 € Lohjanjärvelle ja 5 000,00 € Hiidenvedelle. Syyskuussa istutettiin siikaa (Karjalohjan Kivilaituri/ Lohjanjärvi selälle kivilaiturista, Haikarinniemi/Lohjanjärvi sekä Hiidenpirtti/ Hiidenvesi) 360 kg (26 735 kpl), sen istukaskoko oli 114 mm ja keskipaino 9,8 g. Lisäksi Lohjanjärvelle tilattiin kuhaa 10 000,00 €. Valitettavasti toimittaja ei ollut tarjota koko tilattua erää yli 80 mm kuhan istukkaita. Kuhaa istutettiin (Karjajalohjan kivilaituri sekä Pietilä) lokakuussa yhteensä 47 kg (10 300 kpl), joiden keskikoko oli 89 mm ja keskipaino 4,6 g.

Lisäksi kalatalousalueen vesistöihin istutettiin osakaskuntien toimesta ja velvoiteistutuksina mm. siikaa noin 47 000 kpl:tta (keskipituus 114-178 mm, keskipaino 9,8-15,2 g) ja kuhaa noin 96 530 kpl:tta (keskipituus 71-84 mm, keskipaino 2,3-3,8 g).

**Kalastuksen yhtenäislupa-alueiden muodostamisen edistäminen vapaa-ajan ja kaupallisen kalastuksen tarpeisiin.** Lohjanjärvellä on aikanaan muodostettu kaksi (2) yhteislupa-aluetta, Isonselän ja Karjalohjanselän uistelualueet. Isonselän yhtenäislupa-alue laajeni, kun Vappulan osakaskunnan vesialueet yhdistettiin siihen viisi (5) vuotisen hallintosopimuksen mukaisesti.Kalatalousalueen toimesta Hiidenvedelle on muodostettu (vuonna 2020) uisteluun hyvin soveltuva yhtenäislupa-alue.

Tarkemmin kalastusalueista sekä kalastusluvista on kerrottu www-sivuilta <https://www.karjaanjoenvesistonkalatalousalue.fi/>

**Vesialueen omistajien kalatalousalueelle siirtämistä tehtävistä** merkittävimmät olivat Vappulan osakaskunnan (1.1.2022-1.1.2027) sekä Paavolan osakaskunnan (1.1.2023-31.12.2027) toimintojen siirtäminen kalatalousalueen hallintaan viiden (5) vuoden hallintosopimuksen mukaisesti.

**Vuoden 2021 viehekalastuksesta kertyneet korvausvarat jaettiin vesialueen omistajille** elokuussa yleiskokouksen päätöksen mukaisesti. Päätöksen mukaan kaikkia kalatalousalueen vesialueita kohdellaan samalla tavalla kertoimen ollessa kolme. Pinta-ala perusteinen jakokerroin oli 2,92 €. Omistajakorvauksia maksettiin osakaskunnille yhteensä 62 556,00 €.

**Muut elinkeino-, liikenne- ja ympäristökeskuksen tulosohjaukseen sekä tähän lakiin perustuvat tehtävät ja muut asiat.** Toimintavuoden aikana vastattiin AVI:lta tulleisiin lausuntopyyntöihin. Lausunnoissa otettiin kantaa mm. tuki- ja palautusistutuksiin, kalastusopastoimintaa koskeviin kysymyksiin, ja vedenpintojen säätelyyn. Yksityishenkilöt ja osakaskunnat olivat yhteyksissä toiminnanjohtajaan sekä puheenjohtajaan, kun haluttiin selvittää järvien hoitoon, projektien rahoituksiin, kalastukseen ja ongelmatilanteisiin liittyviä kysymyksiä. Kalatalousalueelta kysyttiin mm. ammattikalastus luvista, harppuuna kalastuksesta tai kalastuksen rajoittamisesta ranta- tai vesialueilla.

**HANKKEET JA YHTEISTYÖRYHMÄT 2022:**

* Suomenlahden kalatalouden yhteistyöryhmä, Tapio Kalliokoski ja Ari-Pekka Rauttola
* Siian Luontainen lisääntyminen Hormajärvessä, Pekka Ilmarinen
* Hormajärvessä raportoitiin siian luontainen lisääntyminen, raportti www-sivuilla.
* Kuhan kalastuskielto kutuajalle 1.5.-30.6 Lohjanjärvellä on prosessissa ELY:ssa, hallitus ja Ari-Pekka Rauttola
* Paavolan osakaskunnan (138 ha) viiden (5) vuoden hallintasopimus vahvistettiin, hallitus
* Karjaanjoen lohikalat ja kalatiehankkeiden ohjausryhmä, Jarmo Leinonen ja Ari-Pekka Rauttola
* Hiidenveden kunnostushanke 2022-2027, Jarmo Leinonen ja Ari-Pekka Rauttola
* Uudenmaan kalatalousalueen yhteistyöryhmä, Pasi Åman ja Kari Kenttinen
* Länsi-Uudenmaan vesi ja ympäristö ry, Ari-Pekka Rauttola ja Kari Kenttinen
* Kalatalouden keskusliitto ry
* Karjaanjoen Freshabit Life, Ari-Pekka Rauttola

**TIEDOTUS**

Kalatalousalueella tiedottamien tapahtui kotisivujen kautta. Sen lisäksi osalle osakaskunnista, jotka olivat antaneet sähköpostiosoitteensa, toimitettiin kalatalousalueen uutiskirje. Kalatalousalueen yleiskokouksista tiedotettiin lisäksi lehti-ilmoituksilla Länsi-Uusimaa-lehdessä ja sähköpostitse osakaskunnille, vesialueiden omistajille sekä viranomaisille.

Karjaanjoen vesistön kalatalousalue kiittää kaikkia niitä tahoja, jotka ovat vuoden 2022 aikana olleet vaikuttamassa kalatalousalueen toimintaan.

Lohjalla 16.2.2023

Karjaanjoen vesistön kalatalousalueen hallitus